Základná škola (Bratislava, Sokolíkova 2)

Základná škola na Sokolíkovej ulici 2 sa nachádza v mestskej časti Bratislavy – v Dúbravke. Bola založená 2. septembra 1974. 

Prvým riaditeľom tejto základnej školy bol PaedDr. Ján Galbavý, ktorého v roku 1977 vystriedala p. riaditeľka Oľga Janáková. Jej snaha vybudovať školu s rozšíreným vyučovaním cudzích jazykov s posilnenými hodinami konverzácie v nemeckom jazyku bola úspešná, kvalitná výučba bola zabezpečená aj zahraničnými lektormi z Nemecka. Škola nadviazala družobné kontakty so základnými školami v Halle/Andersalle, v Kijeve a vo Vrchlabí, ktoré umožňovali výmenné pobyty žiakov a pedagógov školy. Bol vybudovaný športový areál, odborné učebne prírodopisu, chémie, fyziky, technickej výchovy a aj prvá počítačová učebňa s desiatimi PC (PMD), určená na krúžkovú činnosť.

V roku 1990 sa stala riaditeľkou školy Mgr. Kvetoslava Ambrusová. Jej prvoradým záujmom bola vysoká kvalita výchovno - vzdelávacieho procesu, rozšírenie výučby cudzích jazykov o anglický jazyk, hľadanie nových možností zefektívnenia výučby.

Škola sa stala v roku 1999 pilotnou školou projektu Infovek a zapojila sa do projektu Štátneho pedagogického ústavu "Informatizácia na základných školách". V rámci projektu vznikali a boli overované pedagogické materiály z oblasti informatiky a implementácie digitálnych technológií do vyučovania. Skúsnosti z informatizácie školy vzbudili v pedagogickej verejnosti veľký záujem, a tak na škole prebiehali ukážkové hodiny, metodické dni a v spolupráci s Metodicko - pedagogickým centrom aj školenia v oblasti implementácie IKT do vyučovania. Už v roku 2001 za zavádzanie IKT do výchovno-vzdelávacieho procesu škola obdržala Cenu za najaktívnejšiu školu od asociácie Infovek Slovensko  . 

Jeden z metodických dní - metodický deň pre Klub internetu v Trenčíne, bol zachytený na stránke:  .

Aktivity školy sú priebežne zverejňované na jej web stránke, ktorá bola za svoj obsah ocenená v Súťaži o najlepšiu web stránku školy za rok 2002 a 2004. Úspešná informatizácia tejto ZŠ inšpirovala aj redaktorov Modernej školy na zverejnenie článku:  

Na ZŠ Sokolikova v Bratislave je dnes výučba cudzích jazykov a používanie digitálnych technológií prirodzenou súčasťou výchovno - vyučovacieho procesu, čo sa premieta aj do metód a foriem predmetov ISCED1 a ISCED2. Na škole je vybudovaných päť multimediálnych učební, ktoré žiaci pravidelne využívajú pri výučbe predmetov. Mnohé vyučovacie hodiny sú odučené s pomocou dataprojekora či virtuálnej tabule. Klasifikačný hárok nahradila internetova žiacka knižka. 

Na základe nadobudnutých skúseností z využívania digitálnych technológií na tejto základnej škole bol vypracovaný vzorový plán pre nový predmet Štátneho vzdelávacieho programu Informatika, ktorý bol prezentovaný na stretnutí ÚPKI Štátneho pedagogického ústavu v Bratislave a následne na školeniach multiplikátorov predmetov Štátneho vzdelávacieho programu v Pezinku, Banskej Bystrici, Košiciach a na konferencii RAABE v Bratislave.

Rozvoju školy je nápomocný realizovaný projekt „Inovatívne a reformné kroky na ceste do budúcnosti základnej školy“, ktorý je spolufinancovaný z ESF, OP Vzdelávanie, výzva Premena tradičnej školy na modernú pre Bratislavský kraj, ktorého prijímateľom je m.č. Bratislava – Dúbravka. V rámci projektu učitelia hľadajú také postupy vo vyučovaní, ktoré by urobili učivo pre žiakov pútavejšie, názornejšie, aktuálnejšie. Web stránka projektu: .

Riaditelia školy 
v rokoch 1974 - 1977 PaedDr. Ján Galbavý,
v rokoch 1977 - 1990 Oľga Janáková,
v rokoch 1990 - 2003 Mgr. Kvetoslava Ambrusová, 
v rokoch 2003 - 2008 PaedDr. Anna Mazúrová,
v rokoch 2008 - 2014 Mgr. Ľubomír Kocmunda,
od roku 2014 je riaditeľkou školy Mgr. Daniela Ďurkovská.

Zameranie školy 
Dominantou školy je jazykové vyučovanie a implementácia IKT do predmetov, k čomu je nápomocné zavádzanie inovatívnych metód a foriem do vyučovania. Na škole boli úspešne realizované projekty: 
Otvorená škola – oblasť športu, oblasť IKT
Jazykové laboratóriá a revitalizácia školských knižníc 
Digitálne štúrovstvo na školách – vzdelávanie verejnosti v oblasti IKT
Projekt  informatizácie regionálneho školstva (PIRŠ)
FIT – funkčná IT gramotnosť  pedagogických zamestnancov
SOCRATES  COMENIUS 
Web Based Learning – vzdelávanie pomocou webu 
Projekt 40UP – IT vzdelávanie verejnosti nad 40 rokov

V školskom roku 2009/2010 sa škola zapojila do celonárodných projektov Modernizácia vzdelávacieho procesu, Ďalšie vzdelávanie učiteľov informatiky, do projektu Dátového centra. Pokračuje v aktivitách ako Microsoft IT Academy.

Známi absolventi 
Dado Nagy
Nora Krchňáková
Martin Valihora
Dárius Rusnák
Dara Rolins
Petra Langová
Lucia Vráblicová
Ľuboš Fellner
Rišo Šimurka

Externé odkazy 
 Webová stránka školy

Základné školy v Bratislave